
24 DR.30.9.2003 
 

Dato’ Haji Azmi bin Khalid:  Ingin saya menjelaskan di sini bahawa pelaksanaan 
Skim Pembangunan Kesejahteraan Rakyat adalah bermula pada tahun 2002.   

Tuan Yang di-Pertua:  Pasir Mas bangun Yang Berhormat.   

Dato’ Haji Azmi bin Khalid:  Jadi ini bermakna pada tahun 2003 adalah 
merupakan tahun kedua pelaksanaan SPKR ini.   

Tuan Yang di-Pertua:  Tunggu sekejap ya.  Ya sila.   

Tuan Haji Ismail bin Noh:  Terima kasih kepada Tuan Yang di-Pertua dan Yang 
Berhormat Menteri.  Tadi Menteri ada menyebut bahawa peruntukan kepada PPRT, orang-
orang miskin ataupun yang termiskin.  Apa yang saya timbulkan dalam pertanyaan saya 
dulu iaitu ada beberapa penyelewengan yang berlaku kepada pembinaan rumah PPTR di 
mana saya dimaklumkan bahawa kadar RM30,000 untuk sebuah rumah sampai ke 
peringkat bawah untuk dilaksanakannya hanya RM10,000 sahaja.  Jadi pihak-pihak in 
bertanya, bagaimana saya dapat buat dalam harga RM10,000 sedangkan peruntukan 
asalnya RM30,000. Apakah benar semua sungutan ini ataupun tidak?  Kalau benar, saya 
minta Menteri menyiasat dan sekali gus memperbetulkan keadaan yang tidak betul ini.  
Sekian terima kasih. 

Dato’ Haji Azmi bin Khalid:  Yang Berhormat saya ingin menegurlah.  Check dulu 
fakta sebelum datang ke Parlimen bertanya.  Ini tidak check fakta.  Tidak ada bantuan 
PPRT sampai RM30,000, tidak ada. Jadi check dulu, sudah pasti masuk baru tanya, baru 
ada wibawa.  Jadi saya cadang begitulah.  Tidak ada dan bantuan bina baru dalam 
Semenanjung ialah RM10,370.  Berhubung dengan pertanyaan Yang Berhormat bagi 
Tuaran berkaitan sejauh mana kesejahteraan.. [Membelek-belek teks jawapan] Ok, 
kesejahteraan itu saya sudah sebut tadi.   

SPKR disasarkan kepada golongan berpendapatan rendah iaitu golongan yang 
berpendapatan RM1,200 ke bawah dengan pelaksanaannya dibuat oleh pelbagai 
kementerian dan agensi kerajaan serta diawasi oleh Agensi Pusat.  Setakat ini tiada kajian 
khusus dilaksanakan bagi mengkaji keberkesanan SPKR.  Ketika ini saya difahamkan Unit 
Perancang Ekonomi sedang menjalankan kajian mendalam mengenai kedudukan 
sosioekonomi kaum minoriti Sabah dan Sarawak.   

Di samping itu kajian keberkesanan program-program pembasmian kemiskinan yang 
dilaksanakan di Sabah oleh Universiti Malaysia Sabah amat dialu-alukan kementerian oleh 
saya.  Kementerian ini sentiasa bersedia untuk menimbang dan berbincang dengan lebih 
lanjut hasil-hasil penemuan kajian tersebut bersama-sama dengan agensi pusat selaras 
dengan usaha kerajaan memperkukuhkan lagi mekanisme pelaksanaan dan penyampaian 
program-program pembasmian kemiskinan di negeri Sabah.  Berkaitan dengan isu-isu 
pembangunan industri kampung, sebagaimana dibangkitkan oleh Yang Berhormat bagi 
Beluran dan Yang Berhormat bagi Kuala Selangor bagi mempertingkatkan ekonomi sektor 
luar bandar dan akhirnya mengelakkan perpindahan penduduk luar bandar ke bandar.….. 

Tuan Yang di-Pertua:  Yang Berhormat bagi Sri Aman bangun Yang Berhormat.   

Dato’ Haji Azmi bin Khalid:  Nanti saya habiskan dulu boleh tidak, minta maaf.   

Tuan Yang di-Pertua:  Sila.   

Dato’ Haji Azmi bin Khalid:  Untuk makluman Yang Berhormat, isu penghijrahan 
penduduk dari luar bandar ke bandar adalah satu isu yang perlu ditangani oleh semua 
pihak.  Program-program seperti Satu Daerah Satu Industri adalah satu daripadanya.  
Penyatuan tanah-tanah kecil untuk dijadikan ladang berskala besar dan menggunakan 
sumber-sumber kekayaan baru untuk memperkayakan rakyat adalah juga satu strategi 
penting.  Di samping itu perwujudan berbagai-bagai dana di bawah berbagai kementerian 
untuk disalurkan kepada sektor luar bandar adalah juga untuk matlamat yang sama.  
Kerajaan memang mengharapkan tenaga muda terus bermastautin di luar bandar dengan 
syarat sektor luar bandar adalah sektor yang menguntungkan.   

Tuan Yang di-Pertua:  Yang Berhormat bagi Jerlun, ya.   



Dato' Haji Azmi bin Khalid: Ingin saya menjelaskan di sini bahawa pelaksanaan Skim Pembangunan Kesejahteraan Rakyat adalah bermula pada tahun 2002. Tuan Yang di-Pertua: Pasir Mas bangun Yang Berhormat. Dato' Haji Azmi bin Khalid: Jadi ini bermakna pada tahun 2003 adalah merupakan tahun kedua pelaksanaan SPKR ini. Tuan Yang di-Pertua: Tunggu sekejap ya. Ya sila. Tuan Haji Ismail bin Noh: Terima kasih kepada Tuan Yang di-Pertua dan Yang Berhormat Menteri. Tadi Menteri ada menyebut bahawa peruntukan kepada PPRT, orang- orang miskin ataupun yang termiskin. Apa yang saya timbulkan dalam pertanyaan saya dulu iaitu ada beberapa penyelewengan yang berlaku kepada pembinaan rumah PPTR di mana saya dimaklumkan bahawa kadar RM30,000 untuk sebuah rumah sampai ke peringkat bawah untuk dilaksanakannya hanya RM10,000 sahaja. Jadi pihak-pihak in bertanya, bagaimana saya dapat buat dalam harga RM10,000 sedangkan peruntukan asalnya RM30,000. Apakah benar semua sungutan ini ataupun tidak? Kalau benar, saya minta Menteri menyiasat dan sekali gus memperbetulkan keadaan yang tidak betul ini. Sekian terima kasih. Dato' Haji Azmi bin Khalid: Yang Berhormat saya ingin menegurlah. Check dulu fakta sebelum datang ke Parlimen bertanya. Ini tidak check fakta. Tidak ada bantuan PPRT sampai RM30,000, tidak ada. Jadi check dulu, sudah pasti masuk baru tanya, baru ada wibawa. Jadi saya cadang begitulah. Tidak ada dan bantuan bina baru dalam Semenanjung ialah RM10,370. Berhubung dengan pertanyaan Yang Berhormat bagi Tuaran berkaitan sejauh mana kesejahteraan.. [Membelek-belek teks jawapan] Ok, kesejahteraan itu saya sudah sebut tadi. SPKR disasarkan kepada golongan berpendapatan rendah iaitu golongan yang berpendapatan RM1,200 ke bawah dengan pelaksanaannya dibuat oleh pelbagai kementerian dan agensi kerajaan serta diawasi oleh Agensi Pusat. Setakat ini tiada kajian khusus dilaksanakan bagi mengkaji keberkesanan SPKR. Ketika ini saya difahamkan Unit Perancang Ekonomi sedang menjalankan kajian mendalam mengenai kedudukan sosioekonomi kaum minoriti Sabah dan Sarawak. Di samping itu kajian keberkesanan program-program pembasmian kemiskinan yang dilaksanakan di Sabah oleh Universiti Malaysia Sabah amat dialu-alukan kementerian oleh saya. Kementerian ini sentiasa bersedia untuk menimbang dan berbincang dengan lebih lanjut hasil-hasil penemuan kajian tersebut bersama-sama dengan agensi pusat selaras dengan usaha kerajaan memperkukuhkan lagi mekanisme pelaksanaan dan penyampaian program-program pembasmian kemiskinan di negeri Sabah. Berkaitan dengan isu-isu pembangunan industri kampung, sebagaimana dibangkitkan oleh Yang Berhormat bagi Beluran dan Yang Berhormat bagi Kuala Selangor bagi mempertingkatkan ekonomi sektor luar bandar dan akhirnya mengelakkan perpindahan penduduk luar bandar ke bandar...... Tuan Yang di-Pertua: Yang Berhormat bagi Sri Aman bangun Yang Berhormat. Dato' Haji Azmi bin Khalid: Nanti saya habiskan dulu boleh tidak, minta maaf. Tuan Yang di-Pertua: Sila. Dato' Haji Azmi bin Khalid: Untuk makluman Yang Berhormat, isu penghijrahan penduduk dari luar bandar ke bandar adalah satu isu yang perlu ditangani oleh semua pihak. Program-program seperti Satu Daerah Satu Industri adalah satu daripadanya. Penyatuan tanah-tanah kecil untuk dijadikan ladang berskala besar dan menggunakan sumber-sumber kekayaan baru untuk memperkayakan rakyat adalah juga satu strategi penting. Di samping itu perwujudan berbagai-bagai dana di bawah berbagai kementerian untuk disalurkan kepada sektor luar bandar adalah juga untuk matlamat yang sama. Kerajaan memang mengharapkan tenaga muda terus bermastautin di luar bandar dengan syarat sektor luar bandar adalah sektor yang menguntungkan. Tuan Yang di-Pertua: Yang Berhormat bagi Jerlun, ya.